અચાનક રોડ પર આવી ગયેલા પરિવારોએ કહ્યું હતું કે ‘અમે મોટી ઇમારતમાં રહેવા મળશે એ આશાથી સવારે અમારાં જૂનાં ઘરો તોડફોડ થવાથી કુર્લાની કોહિનૂર મિલ પાસે મળેલાં ઘરોમાં પહોંચી ગયા હતા. પહેલાં તો અમને ત્યાં કહેવામાં આવ્યું કે અમને ઘરની ચાવી ફાળવવામાં આવી હોવાની તેમની પાસે કોઈ જ માહિતી નથી. ત્યાર પછી અમને ખબર પડી કે જે જગ્યા અમને ફાળવવામાં આવી છે ત્યાં લાઇટ અને પાણીની સુવિધા જ નથી. અમે ગમેએમ કરીને અમારો સામાન નવા ઘરમાં મૂકીને ત્યાંથી અમારા સંબંધીને ત્યાં રહેવા જતા રહ્યા છીએ. અમારી સાથે સિનિયર સિટિઝનો, મહિલાઓ અને બાળકો છે. તેમની શું હાલત હશે એ સમજી શકાય એમ છે. અનેક લોકોએ રાજાવાડીની ફુટપાથ પર જ રાત ગુજારવી પડશે.’